
[bookmark: _Hlk187219989]הורים יקרים ,
מטרת החינוך צריכה להיות: אנשים המצטיינים בעצמאות – במחשבה ובמעשה – ועם זאת רואים בשירות למען הכלל את משימת חייהם העיקרית."  - אלברט איינשטיין                                                                     
תקופת הגיל הרך הינה תקופה קריטית בחייו של ילד. בתקופה זו מתעצבת התפתחותו בכל תחומי החיים ,הקוגניטיבית , הפיזית, הרגשית והחברתית. חינוך בגיל זה הינו נדבך חשוב ביצירת סביבה ויסודות איתנים להתפתחותו של הילד, ולכן ישנה חשיבות רבה על איכות העבודה הפדגוגית בגנים .
בשל כך אנחנו בונים תוכנית מערכתית לטיפול בפערים הרגשיים, החברתיים והלימודיים שעשויים להיווצר בתקופה כה קריטית. 
מערכת החינוך בבית ג'ן משקיעה משאבים רבים לאורך כל השנה בחינוך לגיל הרך. בכל גני הילדים אנו דואגים לצוות מקצועי ומיומן, חם ואוהב המעניק לילדינו אתגר חשיבתי, ידע, דעת וחינוך ערכי. במסגרת החינוך החברתי והערכי מערכת החינוך שמה דגש על חינוך לקבלת השונה ולחינוך למעורבות ואיכות הסביבה. 
באיגרת זו תמצאו את כל המידע הדרוש לכם על מנת לבחור את הגן המתאים לילדכם/ילדתכם.
יש חשיבות רבה בקריאת החוברת מתחילתה ועד סופה על מנת להבין את האפשרויות העומדות בפניכם.
מחלקת החינוך עומדת לרשותכם ותסייע לכם בכל פנייה, כדי להבטיח שתהליך הרישום יהיה נוח וידידותי .
אנו מאחלים לכם ולילדכם התאקלמות מהירה ושנת לימודים טובה, מסקרנת, מלמדת ומלאת הצלחות .
יחד נצעיד את ילדינו לעתיד טוב יותר.
אתם ההורים שותפים משמעותיים לדרך, יחד נצעיד את ילדינו לעתיד טוב יותר.
בברכת שותפים לדרך
עו"ד נזיה דבור
ראש המועצה המקומית
מהנא טאפש                                                           אבתהאג' סלאלחה 
מנהל החינוך                                                  מנהלת היחידה לחינוך קדם יסודי.

ברכות לקראת רישום ילדכם לגן הילדים 
במועצה המקומית בית ג'ן בשנת הלימודים תשפ"ו
ניתן ומומלץ להירשם באמצעות האתר האינטרנטי של מועצה מקומית בית ג'ן
                  שירות יעיל, מהיר וחוסך זמן המתנה מיותר.
רישום באמצעות אתר האינטרנט
https://education.metropolinet.co.il/#/home?muniCode=480&appId=1
החל משנת הלימודים תשע"ח נכנס לתוקפו חוק חינוך חובה חינם לגילאי 3-4, המחייב את כל הילדים בגילאים אלה לבקר בגן ילדים של הרשות המקומית .
מועדי וגילאי הרישום לשנת הלימודים תשפ"ו
רישום לגני הילדים עפ"י חוק לימוד חובה לשנת הלימודים תשפ"ו
יובהר ,חובת רישום לגן ילדים מוכר חל על ילדים בגיל 3 ואילך בגיל הרישום כמופרט להלן :
הנחיות הרישום הינן מכוח חוק לימוד חובה, תשי"ט- 1949 , תקנות לימוד חובה
וחינוך ממלכתי )רישום(, תשי"ט- 1959 , ותקנות חינוך ממלכתי )העברה(, תשי"ט-1959.
רישום גנים תשפו\רישום לגני ילדים ותנאי הפעלתם.html

לקראת הימים הראשונים בגן.html






גילי הרישום :
בהתאם לחוק לימוד חובה (תיקון מס' 32 ) התשע"ג – 2013 שהתקבל בכנסת ביום א' באב תשע"ג 08-07-2013.
גילאי הרישום לשנת תשפ"ו
חייבי הרישום לשנת הלימודים תשפ"ו הם הילדים שנולדו בין התאריכים:
· כיתה א' – 1.1.2019-  (כ"ד בטבת תשע"ט) עד 31.12.2019 (ג' בטבת תש"ף)
· גילי 5 – 1.1.2020-  (ד' בטבת תש"ף) עד 31.12.2020 (ט"ז בטבת תשפ"א) 
· גילי 4 – 1.1.2021-  (י"ז בטבת תשפ"א) עד 31.12.2021 (כ"ז בטבת תשפ"ב)
· גילי 3 – 1.1.2022-  (כ"ח בטבת תשפ"ב) עד 31.12.2022 (ז בטבת תשפ"ג)
· הרישום של מי שטרם מלאו לו 3 לפי המועד הקבוע בחוק לימוד חובה.
לציין כניסתכם למערכת רישום ילדיכם לשנה"ל תשפ"ו ,  אך ורק לצורך רישום.
 שיבוץ וחלוקה רק במהלך חודש יוני ותעשה על ידי מנהל אגף החינוך וצוות מקצועי שמלווה אותו.
אין משמעות לתאריך בו יבוצע הרישום (מי נרשם קודם ומתי), 
בתנאי שהרישום ייערך במהלך תקופת הרישום.
שימו לב, גם אם ילדכם כבר מבקר השנה בגן, עליכם לדאוג לרישומו מחדש לשנה הבאה, אבל אנו עושים את זה במקומכם.
לתשומת לבכם, המועצה אינה מתחייבת לשבץ את ילדכם לגנים אותם ביקשתם במעמד הרישום.

רישום גנים תשפו\מתווה לקבלת פטור מחוק לימוד חובה לילדים בגילי 3-1.pdf





סוגי הגנים
· גנים רשמיים – גנים הנמצאים בבעלות רשות מקומית שבהם הגננת היא עובדת מדינה ומקבלת את משכורתה ממשרד החינוך.

הנרשמים לאחר תאריך הרישום 
ישובצו על בסיס מקום פנוי ועל סמך שיקולי המערכת.

לתשומת ליבכם,[image: ]
🔹חובה לשמור על אישור הרישום דרך אתר האינטרנט (לא ניתן יהיה לסייע ללא הצגת אישור זה)
🔹מענה טלפוני לשאלות ובירורים יעמוד לרשותכם בתקופת הרישום בין השעות 14:00-8:30 בטלפון : 04-9802220 שלוחה 932
🔹כל הילדים חייבים ברישום ✅
🔹תושבים חדשים/ /תושבים שהעתיקו כתובת מגורים , יש להתעדכן באופן הרישום 
במידעון הרישום.
🔹יש לוודא טרם הרישום כי כתובת המגורים בספחי תעודות הזהות של שני ההורים מעודכנת כולל כתובת הילדים
בהצלחה ברישום!
לא כל הקודם זוכה 

חובה בעת הרישום לצרף צילום תעודת זהות של שני ההורים עם הכתובת המעודכנת בצירוף ספח עם פרטי הילדים.

הרישום יבוצע על ידי ההורים ובאחריותם באופן מקוון בלבד
הרישום לגני הילדים בשנת הלימודים תשפ"ו,  מהווה צעד נוסף במסע של ילדכם לעולם החוויה, הידע והלמידה.
מערכת החינוך במועצה מקומית בית – ג'ן מחויבת להמשיך וללוות אתכם ביד מקצועית ובאוזן קשובה, עד להשלמתו של תהליך מרגש זה.
אנו בטוחים כי עבור ילדכם זהו צעד קטן בדרך הארוכה, בשביל החינוכי, הרגשי, הערכי והחברתי.
ברצוננו לאחל לכם הצלחה רבה ושנה מלאת אתגרים ונחת וכמובן בריאה.

לתשומת ליבם [image: ]של הורים שילדם משובץ השנה בגן, על אף שילדכם לומד השנה בגן עליכם לדאוג לרישום לשנה"ל תשפ"ו, אבל לנוחיותכם אנחנו עושים את המהלך במקומכם ורושמים ילדכם מראש  במערכת הרישום .

הורים הזקוקים לסיוע והדרכה ברישום באמצעות אתר האינטרנט מוזמנים ליצור קשר טלפוני עם מנהלת הגנים גב' אבתהאג' סלאלחה
טלפון :04-9802220/932 שלוחה 932/930
[bookmark: _Hlk61944470]הרישום יבוצע על ידי ההורים ובאחריותם באופן מקוון בלבד


לצורך הרישום יש להצטייד במסמכים הבאים
א. תעודות זהות של שני ההורים עם כתובת מעודכנת וזהה, התואמת
     את מקום המגורים בפועל.   
ב. תעודת הזהות תכלול את הספח שבו פרטי הילד. לא תתקבל כל תעודה 
     מזהה אחרת ,בהעדר שתי תעודות זהות עם הכתובת יש להביא תצהיר 
     חתום ע"י עורך דין.                                  
ג.  העתק תלוש ארנונה מעודכן שפרטיו זהים לכתובת בתעודת הזהות .      
ד.  ביטול רישום מרשות קודמת גם אם הילד לא למד בפועל .
ה.  יש לצרף מסמכים רפואיים עדכניים .

 ו. הורים עצמאיים (גרושים/פרודים/יחידים)
      חוק הכשרות משפטית והאפוטרופסות קובע כי, לצורך רישום הילדים למוסדות החינוך יש לקבלת את הסכמת שני ההורים( במקרים שבהם תישלל ו/או תוגבל האפוטרופסות של אחד ההורים לא תוחל חובה זו).
במידה וקיימת מחלוקת בין ההורים לעניין ההסכמה, על ההורים לפנות להכרעה משפטית בנושא ולהציג בפני מחלקת החינוך את ההחלטות שהתקבלו.

חוק כתובת נוספת למשלוח דואר לקטין:
באם ההורים מבקשים לקבל דיוור נפרד בנוגע לילד, יש לעדכן את כתובתם הנפרדת במשרד הפנים, הורה של קטין אשר מענו הרשום במשרד האוכלוסין אינו המען הרשום של ילדו הקטין, יבקש מפקיד הרישום במחלקת החינוך לעדכן את כתובתו, בכתובת נוספת למשלוח דואר קטין.

רישום מאוחר-  שלא בתקופת הרישום –
· הורה שלא ביצע רישום בתקופת הרישום ומבקש רישום מאוחר , הרישום באתר  השיבוץ יעשה על בסיס מקום פנוי בלבד.
· לידיעתכם : שינוי כתובת על מנת להשתייך לגן מסוים הינו עבירה על החוק.
· במקרה שכתובת המגורים הפיסית אינה נכונה, תהא הרשות רשאית לאמת את הנתונים בשטח באמצעים העומדים לרשותה.
· הרישום לכל הגילאים נעשה על פי כתובת מגורים עדכנית .             
· הרישום לגן הוא בגדר בקשה בלבד .
· השיבוץ הסופי יימסר באמצעות הגננת במהלך חודש יוני.
· מחלקת החינוך תעשה כל שניתן כדי להיענות לבקשתכם.
· אין עדיפות / חשיבות ליום הרישום, השיבוץ למוסדות החינוך יעשה רק בתום תקופת הרישום.
· הרישום לתוכנית ניצנים לשנה"ל תשפ"ו בהתחלת חודש ספטמבר 2025 . 
· יש לחתום על טופס התחייבות הורים במחלקת חינוך/או דרך הגננת  .

אם אתם עונים על אחד הקריטריונים האלו עליכם להצטייד בנוסף במסמכים המופיעים בטבלה 

הרישום אינו שיבוץ
לכן לעיתים השיבוץ שונה מהגן אליו בוצע הרישום

עקרונות מנחים לשיבוץ

	

		

	


גילאי חובה ורשות:
· זרם – מגמה - ממלכתי
· גיל - תאריך לידה
· מרחק - כתובת מגורים 
· שיקולים פדגוגיים חינוכיים
· המשכיות בגן הנוכחי

ילדים עם צרכים מיוחדים או עם צרכים רפואיים ייחודיים/אלרגיות
· רישום מוקדם לבעלי צרכים מיוחדים – הנגשה
אם אתם או ילדכם זקוקים להתאמה פיזית (הנגשה) של המוסד החינוכי (בשל מוגבלות), המחייבת התארגנות מיוחדת לשנת הלימודים הבאה, ניתן להגיע לפני תחילת תקופת הרישום המוכרזת. לידיעתכם, עפ"י חוזר מנכ"ל משרד החינוך תשע"ב/4 (א) - הקדמת הרישום לילדים בעלי צרכים מיוחדים הזקוקים להנגשה פיזית של המוסד החינוכי: "...הילדים זכאים להירשם במשרדי מחלקת החינוך ברשות המקומית שבה הם מתגוררים במהלך חודש יוני של השנה הקלנדרית הקודמת למועד התחלת שנת הלימודים בפועל, קרי כ-15 חודשים לפני הכניסה למוסד החינוכי ללימודים בפועל"...




רישום מוקדם לבעלי צרכים רפואיים ייחודיים/אלרגיות
ילדים בעלי צרכים רפואיים ייחודיים הזקוקים לסיוע לביצוע טיפולים פולשניים או פעולות למניעת מצבים מסכני חיים המחייבים התארגנות מיוחדת לשנת הלימודים, יש לתאם רישום מוקדם מראש בטלפון:
9802220/930/931/- 04 או בכתובת הדואר האלקטרוני
ganim@beit-jann.muni.il​
יש לצרף לבקשה חוות דעת רפואית עדכנית נכונה לשנת 2024 מרופא מקצועי מטפל, המפרטת את הטיפול הנדרש במהלך שעות הלימוד במוסד החינוכי.
את הבקשה בצירוף המסמכים הנדרשים יש להגיש עד תאריך 31.05.2025  באמצעות דואר אלקטרוני ל:
m.hinuch@beit-jann.muni.il
לאחר התאריך הנ"ל, אתר משרד החינוך ייסגר ולא יתאפשר להגיש בקשות נוספות. 
לתשומת לבכם, תוקפה של זכאות לסייעת רפואית הוא לשנה אחת בלבד. יש להגיש בקשה מחודשת מידי שנה, בצירוף כל המסמכים הנדרשים והמעודכנים לשנת הלימודים הבאה. הגשת בקשה לזכאות לסייעת רפואית בגין צורך רפואי מותנה בוועדה במשרד החינוך. שיבוץ בגן בו משובץ יותר מילד אחד בעל צורך רפואי מקנה בכל מקרה סייעת אחת לכלל הילדים.
https://www.kolzchut.org.il/he/סייעת_רפואית_לילדים_הלומדים_בחינוך_הרגיל
ילדים הסובלים מבעיות התפתחותיות או מבעיות בריאות אחרות (שאינן כרוכות בסייעת רפואית/סייעת אישית), יש לעדכן את יחידת הרישום והשיבוץ על מנת שתיערך בהתאם.
חינוך מיוחד- מותנה בקבלת זכאות בדיון של ועדת הזכאות והאפיון/ ועדת השיבוץ.
גילאי טרום טרום חובה – ממלכתי 
השיבוץ לגנים אלו הינו על בסיס מקום פנוי.
יחד עם זאת, נעשה את מירב המאמצים לשבץ את הילדים לגן בקרבת מקום מגוריהם.
השיבוץ של הילדים לכיתות הגן נעשה ע”י גורמים מקצועיים, תוך התייחסות לשיקולים פדגוגיים, לגילאים ולאיזון מגדרי השיבוץ (במידת האפשר), לצרכים מערכתיים ועוד.
תהליך זה נעשה בראיה מערכתית ובמטרה לקדם אקלים גן מיטבי






	בקשת העברה או בקשה חריגה
בקשות להעברה
אם הורים מעוניינים להעביר בנם או בתם למוסד חינוך (לרבות מוסד חינוך שאינו רשמי) המצוי ברשות מקומית אחרת מזו שהם מתגוררים בה, תותנה ההעברה בהרשמה למוסד ברשות החינוך המקומית שבה מתגורר הילד, ובאישור ההעברה לפי תקנות חינוך ממלכתי (העברה), תשי"ט-1959. ההעברה מותנית באישור הרשות השולחת ובאישור הרשות הקולטת. לפרטים ראו דף בקשות להעברת ילדים בין גנים ובתי ספר.

		

	


 
קריטריונים להגשת בקשת ערר:
1. סיבות רפואיות חריגות בצירוף מסמכים רלוונטיים.
2. סיבות סוציאליות בצירוף אישורים רלוונטיים.
כל שינוי יעשה על בסיס מקום פנוי בגן המבוקש ושיקולי דעת מערכתיים- פדגוגיים!
 
את האסמכתאות לבקשת ערר כגון: חוות דעת רפואית/פסיכולוגית, מעבר דירה וכו’ יש להעביר למחלקת חינוך 
חשוב להבהיר שחוות דעת של גננת, איננה קבילה כמסמך לוועדת ערר.
את בקשת הערר יש להגיש  לא יאוחר מתאריך ה- 21.6.2024.
הבקשה תוגש באמצעות טופס ערר מקוון באתר הרישום באינטרנט.
לתשומת ליבכם, לא ניתן לערער על החלטות ועדת הערר!
תשובות להחלטות ועדת הערר ישלחו בדואר במהלך חודש יולי 2024




ילדים בעלי צרכים מיוחדים
[bookmark: _Hlk61872416]הורים לילדים עם צרכים רפואיים מיוחדים המחייבים התארגנות מיוחדת לקראת שנת הלימודים, יודיעו על כך למחלקת החינוך לגב' מהא זויהד מזכירת המחלקה במייל :  
m.hinuch@beit-jann.muni.il
ויצרפו מסמכים רפואיים רלוונטיים. אם הרושם אינו הורה או אפוטרופוס של הילד, עליו להמציא ייפוי כוח חתום על ידי ההורים.
הנגשה פיזית/שמיעתית/ראייתית
הורה לילד עם לקות פיזית/שמיעתית/ראייתית הזכאי לשיבוץ בגן מונגש, יודיע על כך בעת הרישום ובמקביל יעביר אישורים רפואיים עדכניים (בתוקף בחצי שנה האחרונה).
יש לפנות בעת הרישום לגב’ מהא זויהד מזכירת מחלקת החינוך -  
רישום מוקדם להורים או ילדים בעלי מוגבלות

אם ילדיכם זקוק בשל מוגבלות להתאמה פיזית של מוסד חינוכי, הנכם זכאים לרשום את ילדיכם ברישום מוקדם לפני המועד הפורמלי לפתיחת הרישום. הרישום המוקדם יכול להיעשות בחודש יוני של השנה הקודמת לתחילת שנת הלימודים בה יחל ללמוד. כלומר, הרישום יתבצע 15 חודשים לפני המועד המשוער של תחילת הלימודים. אנו מבקשים להבהיר כי הרישום המוקדם הינו זכות ולא חובה .
 
מידע על אופן הרישום לחינוך מיוחד
ההערכות לקבלת זכאות לחינוך מיוחד בשנה”ל תשפ”ו נערכת בכפוף לתיקון 11 לחוק החינוך המיוחד.
זכאות לשירותי חינוך מיוחד מוענקת באמצעות ועדות סטטוטוריות:
ועדה של צוות רב מקצועי למתן שירותי חינוך מיוחד באמצעות שעות תמיכה בתוך הגן (שעות שילוב)
ועדת זכאות ואפיון - הוועדות למתן הזכאות יחלו בינואר 2025 ויסתיימו בסוף מאי 2025. תלמידים הנכנסים לראשונה למערכת החינוך, יש לבצע רישום במחלקת חינוך. במקביל יש להגיש את הבקשה לוועדה, למחלקת החינוך במועצה לא יאוחר מיום 31.03.2025 בצרוף מסמכים רפואיים ופסיכולוגיים רלוונטיים:
אבחון פסיכולוגי/ רופא התפתחותי/ קלינאית תקשורת / פסיכיאטר ובדיקות ראיה ושמיעה. לא יתקבלו בקשות אחרי 31.3.2025!!!!
לידיעתכם: ניתן להגיש בקשה לוועדות אפיון וזכאות גם אם לא הושלם תהליך חוות הדעת המקצועית, זאת לא יאוחר מ- 31.03.2025 בכפוף לאישור על התחלת תהליך מהגורם המאבחן. יש להגיע עם עותק מצולם של כל המסמכים!
בהתאם לתיקון ה 11 לחוק החינוך המיוחד, תלמיד שימצא זכאי לשירותי חינוך מיוחד, יוכלו הוריו לבחור את המסגרת החינוכית בה יממשו את זכאותו: גן חינוך רגיל עם סיוע או בתוך גן לחינוך מיוחד.
שיבוץ התלמידים למסגרות החינוך המיוחד באחריות וועדות השיבוץ וע”פ שיקול דעתן. יודגש שהבחירה ניתנת להורים על בחירת סוג המסגרת אך לא על בחירת הגן. אנו נעשה מאמץ להיעתר לבקשת ההורים בשיבוץ לגן עפ”י בקשתם, אך יודגש שאין התחייבות לכך.
בבחירת אפשרות לגן חינוך מיוחד אין הרשות מתחייבת בשמירת המקום בגן בו היה משובץ בשנה הקודמת.
תלמידים הלומדים במערכת החינוך, יפנו לוועדת אפיון וזכאות באמצעות מנהלת הגן, לאחר שמוצו התהליכים בגן ובקהילה. הנחיות נוספות ניתן לקבל במחלקת החינוך ולפנות לגב' מהא זויהד מזכירת המחלקה בטלפון מספר: 
04-9802220 שלוחה 930
או במייל :     m.hinuch@beit-jann.muni.il

חשוב!!! חיסונים לתלמידי הגיל הרך
עוד לפני שילדכם מגיע לגן, דאגו שיהיה מוגן! ההרשמה לגן היא הזדמנות מצוינת לבדיקה האם ילדכם קיבל את כל החיסונים המומלצים. אנו ממליצים לגשת לטיפת חלב לבדיקת מצב החיסונים ולהשלמת החסר על פי הצורך.

ביטול הרישום
ביטול רישום עקב העתקת מגורים
הורים המבקשים לבטל את רישום ילדיהם לגן, חייבים להודיע מיידית בכתב ובחתימת שני ההורים למחלקת חינוך – היחידה לחינוך קדם יסודי לכתובת המייל של מנהלת הגנים 
[bookmark: _Hlk61938058]ganim@beit-jann.muni.il
ביטול רישום עקב מעבר דירה בלבד יתבצע עם אישור רשמי של אזור המגורים החדש אליו עובר הילד, (ארנונה או חוזה חתום ע”י עורך דין) וצילום תעודות זהות של שני ההורים עם הכתובת החדשה.
יש לוודא את קבלת המייל עם מנהלת הגנים .


ביטול רישום לגילאי טרום רשות
הורים המעוניינים לבטל הרישום ולהעביר את ילדיהם לכתובת אחרת או לגרוע ממצבת תלמידים יש להמציא את האישורים כלהלן:
א- 2 תעודות זהות של ההורים + ספח עם פרטי הילדים.
אישור מהגן החלופי על רישומו של ילדכם.
מכתב בקשה מפורט חתום ע”י שני ההורים.
ביטול הרישום יתבצע על סמך החלטת משרד החינוך אליו מועברים המסמכים. היה וההורים יהיו מעוניינים לרשום שוב את ילדיהם לאחר הודעת הביטול, אין הרשות מתחייבת לרישום / לשיבוץ הראשוני (טרם הביטול).

השארת תלמיד שנה נוספת בגן
רישום לשנה נוספת בגן חובה לילדים בגיל שש
בקשה חריגה להישארות שנה נוספת בגן חובה בתקופת הרישום לבית הספר על הורי התלמיד/ה לרשום לכיתה א' על-פי השנתון, גם אם מתעוררת שאלה לגבי דחיית המעבר, עד לקבלת החלטה סופית מהוועדה .
הרישום יתבצע עם קבלת החלטת השירות הפסיכולוגי עד סוף חודש 05/2025
קבלת ההחלטה בדבר הישארותו של ילד בגן חובה שנה נוספת היא תהליך שבו ההורים הם שותפים משמעותיים מאוד יחד עם הגננת, פסיכולוג הגן וגורמים חינוכיים וטיפוליים נוספים המכירים את הילד. לפירוט העקרונות המנחים בקבלת ההחלטה, השלבים השונים בתהליך ותפקידם של הגורמים המעורבים בו, ראו חוזר מנכ"ל בנושא דחיית המעבר לביה"ס והישארות שנה נוספת בגן חובה וכן דף מעבר לכיתה א'.
התהליך יבוצע באופן הבא: גננת הגן תעביר המלצה לשירות הפסיכולוגי. פסיכולוגית הגן תבצע תצפיות על התלמידים המאותרים. תלמידים שהוחלט להשאירם שנה נוספת בגן, יקבלו מכתב החלטה מהשירות הפסיכולוגי. על ההורים ובאחריותם להעביר את המכתב למחלקת החינוך לביצוע רישום שנה נוספת בגן בו למד שנה קודם לכן. 
(31.5) מכתבים שיגיעו למחלקת רישום לאחר המועד הנקוב - השיבוץ ייעשה על בסיס מקום פנוי בלבד.
באם ההורה מבקש שיבוץ בגן חלופי, יציין על המסמך של השירות הפסיכולוגי את הבקשה. השיבוץ ייעשה על בסיס מקום פנוי. 
בקשת השארת תלמיד שנה נוספת בכיתת טרום חובה - לא ניתן להשאיר תלמיד שנה נוספת בגן טרום חובה. טובת הילד להעלותו לגן חובה ובמידת הצורך להשאירו שנה נוספת בגן חובה.  
שיבוץ תלמיד למוסד חינוכי בו עובד קרוב משפחה
חל איסור לשיבוץ תלמיד במוסד חינוכי בו עובד קרוב משפחה ממדרגה ראשונה. 
ילדי חוץ
הורים שאינם תושבי בית – ג'ן המבקשים לרשום את ילדיהם במוסדות החינוך בבית - ג'ן מתבקשים להעביר מכתב בקשה מפורט. הבקשה תידון בוועדת תלמידי חוץ והתייחסות תישלח חזרה להורים. יצוין כי, על ההורים לצרף לבקשה אישור המועצה בה מתגוררים המאשר לתלמיד ללמוד מחוץ לרשות בה מתגורר בפועל.
נוהל שיבוץ אחים בגנים
תאומים ישובצו בכיתות זהות, אלא באם הורים מבקשים להפריד את התאומים לכיתות נפרדות. על ההורים להגיש בקשה בכתב לדיון.
לעומת זאת, אחים ישובצו בכיתות נפרדות בכיתות גן סמוכות. באם אין כיתות סמוכות/ תנאים לא מאפשרים, ישובצו בכיתה זהה.
בבקשה לשיבוץ במוסד חלופי שלא על פי אזור רישום, לא יאושר שיבוץ אחים בכיתה זו.

נדגיש:
אין משמעות בשיבוץ לתאריך בו יבוצע הרישום, בתנאי שייערך במהלך תקופת הרישום המוכרזת.
אנו נעשה כמיטב יכולתנו להיענות לבקשותיכם, עם זאת עלינו להבהיר:
הרישום הינו על פי אזור מגורים
שינוי לכתובת פיקטיבית כדי להשתייך לגן מסוים הוא  עבירה על החוק
הרשות אינה מתחייבת להיענות לבקשותיכם
בכל מקרה של ספק בנושא מקום המגורים הפיזי ובפועל, תהא הרשות רשאית לאמת את הנתונים באמצעים העומדים לרשותה.
חשיבות הגמילה מטיטולים
הורים יקרים,
גיל 2-3 שנים הוא גיל שבו אתם ההורים ואנו המחנכים עסוקים בהקניית הרגלים לילדים. אחד ההרגלים החשובים בתקופה זו הוא החינוך להרגלי ניקיון. אנו מודעים לכך שאחת הסוגיות המעסיקות אתכם ההורים, היא הצורך לגמול את הילד מטיטול, לקראת הכניסה לגן. חינוך להרגלי ניקיון (גמילה מטיטול) הינו תהליך המתבסס על מוכנות התפתחותית. רוב הילדים בגילאי 3-2.5 שנים יכולים לשלוט בצרכיהם. הצלחת תהליך הגמילה תלויה ברצון הילד וביכולתו, אך במידה רבה גם בכם ההורים.
על מנת לסייע לתהליך הגמילה, אנחנו מציעים סדנאות ייעוץ והדרכה במרכז לגיל הרך ו/או יעוץ פרטני .
בקשה לסייעת רפואית צמודה בחינוך הרגיל
הורים המבקשים סיוע של סייעת רפואית צמודה לילדם בחינוך הרגיל ישלחו במעמד הרישום פנייה המפרטת את בקשתם בצירוף מסמכים רפואיים עדכניים למועד ההגשה ולא יאוחר משישה חודשים. 
מסמכים ליחידה לחינוך קדם יסודי יש לשלוח למייל 

יודגש כי, בקשות שיועברו במועד מאוחר יותר נתקשה לסייע מאחר ואת הבקשות נדרש להעביר למשרד החינוך במועדים קבועים מראש. 
קריטריונים להקצאת מלווה אישי לתלמיד
לטיפול פולשני אקטיבי בשגרה:
תלמיד הנדרש רק לאחת מהפעולות המפורטות להלן על פי חוות דעת רופא המטפל ואינו יכול לבצען עצמאית, תישקל זכאותו תוך התייחסות לגיל התלמיד ודרישה לעצמאותו בטיפול :
מתן חמצן
שאיבת הפרשות דרך טרכאוסטום
צנתור שלפוחית השתן
הזנה דרך זונדה/גסטרוסטום
ניטור רמת סוכר והזרקת אינסולין
להשגחה למניעת מצב מסכן חיים מיידי:
הזכאות לסיוע תיבדק לאחר קבלת חוות דעת רפואית עדכנית של רופא מומחה בתחום בלבד, להלן המצבים הרפואיים הכלולים בקטגוריה:
· אלרגיה מסכנת חיים למזונות הבאים: חלב, בוטנים, סומסום, אגוזים, ביצים ודגים בלבד ובתנאי שמלווה באסטמה אלרגית.
· אפילפסיה כללית לא מאוזנת, כלומר יותר מ-2 התקפים בחודש.
· הפרעת קרישה חמורה עם נטייה לדמם לא מבוקר.
· סכנת חיים מידית מפגיעה פיסית, כגון לאחר השתלת קוצב לב.
* יש להדגיש כי בשנת הלימודים תשפ"ו ייתכנו שינויים בנוגע לאישור תקנים ולכן יש לעקוב ולהתעדכן באמצעי התקשורת לגבי הגשת הבקשות לשנה"ל תשפ"ו.
עם קבלת השיבוץ לגן על ההורים לעקוב ולבדוק מול היחידה לחינוך קדם יסודי כי הועברו המסמכים והוגשה הבקשה למשרד החינוך.
 הרישום לצהרונים – תכנית ניצנים 




תכנית ניצנים – מופעלת במסגרות גני טרום חובה בכפר, (13 מסגרות)
ימי הפעילות מראשון – חמישי משעה 14:00 עד השעה 16:00 ,
 ועל פי הקריטריונים או המודלים המוכתבים ממשרד החינוך  .
התשלום יעודכן על פי אשכול למ"ס – מצב סוציואקונומי יישובי  דהיינו אשכול 4 או על פי מדד טיפוח, הזול מביניהם.
הרישום יתבצע באמצעות טופס התחייבות להשתתפות בתוכנית ניצנים .
הפעילות לצהרונים כוללת צוות מקצועי, ארוחת צהרים חמה ובריאה, פעילות חווייתית, למידת ערכים חברתיים ופעילויות העשרה.
פעילות בחופשות החגים: עפ"י לוח חופשות משרד החינוך  
פעילות במקרה של שביתה: אין פעילות בימי שביתה

הצהרונים פועלים בגני הילדים בסביבה המוכרת לילדים. אין ניוד והסעות
פתיחת כל צהרון מותנית ברישום של 22 ילדים, לפחות.
ביקורות שוטפות בכל המוקדים, במהלך השנה – רכזות פדגוגיות. 
ניתן ליצור קשר עם רכזת תכנית ניצנים במועצה המקומית בית- ג'ן  
גב' עביר עלי קבלאן – נייד : 054-7856894

נוהלי אישור להשארת ילדים בגנים פרטיים, או בחינוך ביתי 
עמדת מערכת החינוך בישראל היא, שמקומם של ילדים ונערים בגיל לימוד חובה הוא במסגרת מוסדות החינוך, שפועלים בהתאם לאמור בחוק לימוד חובה.
עם זאת, יאושרו בקשות לפטור מחוק לימוד חובה לשם חינוך ביתי במקרים שהורים יציגו השקפת עולם מגובשת, ששוללת חינוך במסגרת מוסד חינוך, כשקיימות נסיבות יוצאות דופן, מיוחדות וחריגות שבעטיין ישתכנעו הממונים במשרד החינוך להיענות לבקשת הורים שילדם לא ילמד במוסד חינוך מוכר, בתנאי שנמצא שהילד מקבל חינוך שיטתי, שמקנה לו מענה לסך צרכיו, מיומנויות למידה וידע ומיומנויות וכישורים חברתיים ואישיים בהתאם לתוכנית .
חינוך ביתי
הורים המעוניינים לרשום את ילדם לגן פרטי שאינו מוכר על ידי משרד החינוך או לקיים חינוך ביתי עבור ילדם מחויבים בקבלת אישור על פי הנהלים המפורטים בחוזר מנכ"ל בנושא חינוך ביתי. על ההורים להגיש בקשה לאישור חריג לפטור מחוק לימוד חובה. הבקשה תופנה בכתב לוועדת חריגים באגף לחינוך קדם יסודי באמצעות המפקחת על גני הילדים ביישוב מגוריהם, בצירוף הצהרת ההורים או חוות דעת של הגננת באחת או יותר מהנסיבות המיוחדות הבאות:

ילדים צעירים שעם הכניסה העתידית לגן עדיין לא ימלאו להם שלוש (ילידי אוקטובר עד סוף דצמבר).
ילדים שלדעת ההורים או הגננת קצב התפתחותם איטי יחסית לבני גילם מבחינה מוטורית, שפתית או רגשית, וקשה להם להסתגל לשינויים (אין הכוונה לילדים מאובחנים עם עיכוב התפתחותי).
ילדים שעדיין לא נגמלו מחיתולים או שעדיין זקוקים לשנת צהריים.
אישור יינתן בתיאום עם האחראי על הביקור הסדיר ברשות.
שאושרה. 

מחלקת החינוך תעמוד לרשותכם בכל שאלה .

